stanford-oval/wikipedia huggingface dataset:
The Legend of Zelda: Ocarina of Time

| --- | --- |

 כללי
 תאריך הוצאה:  21 בנובמבר 1998 
 סוגה:  משחק וידאו 
 פיתוח:  נינטנדו EAD, נינטנדו 
 הוצאה לאור:  נינטנדו 
 ארץ מקור:  יפן 
 סדרה:  האגדה של זלדה 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו 64, Nintendo 3DS, iQue Player, Virtual Console, נינטנדו גיימקיוב, Wii, Wii U 
 אתר רשמי
 
The Legend of Zelda: Ocarina of Time הוא משחק פעולה-הרפתקאות משנת 1998 שפותח ופורסם על ידי חברת נינטנדו, במקור עבור קונסולת המשחקים נינטנדו 64. המשחק יצא במקור לשווקים ב-21 בנובמבר 1998. זהו המשחק החמישי בסדרה משחקי "האגדה של זלדה", וזה היה המשחק הראשון בסדרה עם גרפיקת תלת-ממד.
המשחק זכה להצלחה מסחרית ניכרת, ובסך הכל מעל לשבעה מיליון עותקים של המשחקים נמכרו ברחבי העולם. משחק ההמשך סרט המשך "The Legend of Zelda: Majora's Mask" יצא לשווקים במהלך שנת 2000.
משחקיות

המשחק משוחק מגוף שלישי והמשחק מתמקד בעיקר בלחימה, פתרון חידות, ובשיטוט בעולם בעולם תלת-ממדי נרחב. השחקן שולט במשחק בלינק, הגיבור, אשר חייב לעצור את המלך הרשע גאנונדורף ולמנוע ממנו להשיג אובייקט המעניק למחזיק בו כוח עצום.
עולם המשחק מחולק למספר אזורים, ולכל אחד מהם סביבה ייחודית משלו - סביבות כגון יערות, אגמים, מדבריות והרים. יש לנווט במהלך המשחק באזורים הללו ברגל, על סוסים או שניתן להגיע למיקומים מבסוימים באמצעות פריטים מיוחדים המאפשרים לבצע טלפורטציה. במהלך המסע לינק צובר גם פריטים וכלי נשק שונים, וכמו גם כלים שונים המאפשרים לו לגשת לאזורים שהיו נעולם לפני כן.
פיתוח

שיגרו מיאמוטו, היוצר של סדרת משחקי האגדה של זלדה, שימש כמפיק של המשחק, ואילו אייג'י אאונומה ויושיאקי קואיזומי היו הבמאים של המשחק. פסקול המשחק הולחן על ידי קוג'י קונדו.
הערות שוליים

↑  The Legend of Zelda: Ocarina of Time, Zelda Dungeon Wiki (באנגלית)
| --- | --- |
בקרת זהויות :  BnF: cb16546892t (data)  GND: 4531822-0  LCCN: no2017053152  MusicBrainz work: c97312f3-dbed-4c4b-bcb9-49b4e1d13d04  SUDOC: 184415292  VIAF: 292948890   WorldCat (עם VIAF): 292948890
Truth

"Truth" (בעברית: "אמת") הוא שיר באנגלית שנכתב והולחן על ידי בוריס מילאנוב, צ'ינגיז מוסטפייב ובוצע על ידי צ'ינגיז מוסטפייב. השיר ייצג את אזרבייג'ן באירוויזיון 2019 בתל אביב, ישראל, בעקבות בחירתו בוועדה הפנימית הלאומית האזרית.
הערות שוליים

↑  Chingiz Mustafayev - Truth lyrics, מילות השיר באתר Lyricstranslate
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
אדאסטוול

| --- | --- |
סמל אדאסטוולסמל אדאסטוול

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת פאפה
 שטח:  8.53 קמ"ר
 אוכלוסייה:  ‏
  ‑ בכפר:  750 (1 בינואר 2020)
 קואורדינטות:  47°18′11″N 17°32′12″E﻿ / ﻿47.302938888889°N 17.536780555556°E﻿ / 47.302938888889; 17.536780555556 
 אזור זמן:  UTC +1
 https://adasztevel.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אדאסטוול(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אדאסטוול  he tabBackground:;tabBorder:#aaa;defaultTab:0;
 
אדאסטוול (בהונגרית: Adásztevel) הוא כפר במחוז וספרם שבמרכז הונגריה.
כמו יישובים רבים באירופה גם באדאסטוול מספר התושבים נמצא בירידה. כך, בשנת 1990 היה מספר התושבים 866 ובשנת 2020 רק 750 תושבים.
היישוב נקרא על שם אחד מנכדיו של ארפאד, טוול, שהתגורר במקום לתקופה.
יהודי אדאסטוול

באדאסטוול חיו יהודים בתקופות זמן שונות ובמקום היה קיים בית קברות יהודי. חלק מתושבי הכפר נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 149 |  |
| 1880 | 50 | 1,577 |
| 1910 | 19 |  |
| 1920 | 14 |  |
| 1930 | 9 |  |
| 1941 | 18 | 1,261 |
הערות שוליים

↑  נתוני הכפר באתר הלמ"ס ההונגרי
↑  מיקום בית הקברות היהודי באדאסטוול
↑  תיעוד יהודים מהכפר שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
Unreal Tournament 3

| --- | --- |

עטיפת המשחק
 כללי
 תאריך הוצאה:  19 בנובמבר 2007 (מחשב אישי) 11 בדצמבר 2007 (פלייסטיישן 3) 3 ביולי 2008 (אקס בוקס 360)
 סוגה:  משחק ירי בגוף ראשון
 פיתוח:  Epic Games
 הוצאה לאור:  Midway Games 
 ארץ מקור:  ארצות הברית 
 שפות:  אנגלית, ספרדית, איטלקית, גרמנית, צרפתית, רוסית 
 הפצה:  Midway Games
 סדרה:  Unreal
 דרישות תוכנה
 מנוע משחק:  Unreal Engine 3
 מצבי משחק:  מרובה משתתפים, שחקן יחיד
 פלטפורמות:  Windows פלייסטיישן 3 Xbox 360 מחשוב ענן (ענן הגיימינג OnLive)
 מדיה:  CD-ROM
 המשחק הקודם:  Unreal Tournament 2004
 המשחק הבא:  Unreal Tournament 4
 דרישות מערכת
 מעבד:  חד ליבתי במהירות 2GHz (מומלץ: דו ליבתי במהירות 2.4GHz ומעלה)
 זיכרון:  512MB (מומלץ: 1.5GB ומעלה)
 כרטיס מסך:  GeForce 6200, Radeon 9600 (מומלץ:NVIDIA 7800GTX, ATI x1300 ומעלה)
 מקום פנוי:  8 ג'יגה בייט
 בקרים:  מקלדת ועכבר
 www.unrealtournament3.com
 
Unreal Tournament 3 ("אנריל טורנמנט 3", ידוע גם בתור UT3 או UT2007) הוא משחק פעולה בסגנון יריות גוף ראשון, הכותר הרביעי בסדרת Unreal Tournament והתשיעי בסדרת האב Unreal. המשחק פותח על ידי חברת Epic Games והופץ על ידי חברת Midway Games למחשב האישי ולפלייסטיישן 3 במהלך 2007, ולאקס בוקס 360 ב-2008, כולל כמה וכמה הפצות לא רשמיות עבור מקינטוש ולינוקס.
המשחק קרוי על שם המנוע בו משתמש המשחק, (Unreal Engine 3 (3470-3809, ועקב היותו נציג הדור השלישי של מנועי Unreal בסדרת המשחקים, אף על פי שם המשחק הוא לא השלישי בסדרה - למרות זאת, הוא נחשב השלישי בסדרת Unreal Tournament אם מוציאים את UT2003 מהספירה.
משחקיות

כמו קודמיו בסדרת UT, המשחק מתמקד במשחק מרובה משתתפים ברשת האינטרנט. השחקן יכול להגדיר לעצמו שם שחקן ומראה חיצוני מתוך שלל דמויות, חלקן לקוחות ממשחקים קודמים. כמשחק רשת שפועל על מודל לקוח-שרת, השחקן יכול לבחור עם כניסתו למצב מרובה המשתתפים שרת משחק, כאשר לכל שרת יש את מצב המשחק שלו, וכמה משתתפים הוא מכיל. כמו כן, ניתן לשחק גם במצב Off-line, נגד בוטים במקום נגד שחקנים אחרים וניתן גם להגדיר בוטים בעתי אינטליגנציה מלאכותית בתוך שרת המשחק.
משחקיות > מצבי משחק

קרב חופשי "כולם על כולם" (DeathMatch)
קרב "קבוצה נגד קבוצה"
תפיסת דגל
דו-קרב - מצב בו שני שחקנים נלחמים אחד נגד השני במשך רבע שעה בממוצע כאשר המנצח הוא זה שהשיג את מירב ההריגות.
Warfare - שילוב של מצבי המשחק Assault הוותיק עם Onslaught מ־Unreal Tournament 2004.
Vehicle CTF - דומה למצב תפיסת דגל הרגיל, אך מתרחש על מפות גדולות יותר ועם כלי רכב.
Betrayal - מצב בו 2 קבוצות נלחמות אחת בשנייה כאשר אחד השחקנים בקבוצה נבחר לבגוד בקבוצתו לערוק ליריב ולהרוג חברי קבוצה שלו.
Greed - מצב שמבוסס במקור על מוד שפותח בעבור המשחק Unreal Tournament 2004 ודומה למצב תפיסת הדגל, בו השחקנים צריכים לאסוף גולגולות של שחקנים שמתו ולהשתיל אותם בתוך הקבוצה היריבה.
מצבי משחק מוכרים מהסדרה שלא כלולים במשחק כוללים את Invasion, Mutant (למרות שנכלל כ־mutator בחבילת ההרחבה Titan Pack שיצאה ב-2009), Onslaught (שולב עם Assault במצב המשחק Warfare)‏, Bombing Run, Last Man Standing, Domination, Double Domination, ו-Assault.
משחקיות > כלי רכב

המשחק מציע מגוון של כלי רכב וכלי טיס איתן ניתן לקיים קרבות במצבי המשחק Vehicle CTF ו־Warfare. כלי הרכב מתחלקים לשתי קבוצות: רכבי Axon מ-UT2004 והרכבים של גזע Necris שמשמשים כאויב הראשי בעלילת המשחק. כמו כן יש לשחקן במצבי המשחק האלה גלשן אוויר שהוא מעין סקייטבורד מעופף איתו ניתן לנוע על המפה ביתר קלות אך הוא רגיש מאוד למתקפות.
רקע עלילתי

המשחק, בניגוד לקודמיו, אינו עוקב אחרי הטורנירים המאורגנים על ידי תאגיד ליאנדרי ולכן חלק מהקבוצות שניתן לשחק בהן במשחק אינן משתתפות בטורנירים. הקבוצות הם: Iron Guard, שכירי חרב אנושיים מהונדסים גנטית להיות מכונות הרג, המונהגים על ידי אלוף העולם לשעבר מלקולם (מ־UT הראשון); Ronin, לוחמים אנושיים מכוכב אחר שניצלו ממתקפה אכזרית של הסקארג'; תאגיד ליאנדרי, שרובו מורכב מסייבורגים; Krall, גזע חייזרי שהופיע ב-Unreal הראשון כמשרת של הסקארג'; ו-Necris, בני אנוש מתים לשעבר שעברו תהליך מדעי שהפך אותם ללוחמים אל-מתים.
הרקע לעלילת המשחק מתרחש בשנת 2307, מספר שנים לאחר התרחשות המשחק הקודם, בשעה שגזע הסקארג' תוקף כוכב לכת חוצני ומשסה את משרתיו, Krall, בקהילת בני האנוש. המתקפה הייתה מצליחה אלמלא באו חברי קבוצת Ronin להגן על הניצולים. מנהיג הקבוצה, ריפר ועוזריו אות'לו ואחותו ג'סטר נשלחים להתמודד מול גל הפלישה כאשר פיצוץ מסתורי מעיף אותם. ריפר מתעורר בבסיס של מחתרת הפועלת נגד תאגיד ליאנדרי והנקריס, שם מנהיג המחתרת - מלקולם, אלוף הטורניר מהמשחק Unreal Tournament 99 - מסביר לו שהמתקפה הייתה מתוכננת על ידי תאגיד ליאנדרי שהפכו את חלק מחייזרי הסקארג' וה־Krall לנקריס, לוחמים אל מתים שנשלטים על ידי ליאנדרי, וכי האישה שגרמה לפיצוץ קודם - לינה שעובדת בשביל ליאנדרי - היא מפקדת הנקריס. ריפר רוצה להרוג אותה אבל מלקולם מעוניין שהוא יוכיח את עצמו בקרב.
פיתוח

המשחק התגלה בפני העולם בגיליון מאי 2005 של המגזין Computer Gaming World, שם כונה תחת שם הקוד "Envy". מאוחר יותר באותו חודש הוחלט לשנות את שמו ל-Unreal Tournament 2007 על בסיס שני המשחקים הקודמים. אולם בינואר של 2007 הוחלט על ידי המוציאה לאור, Midway Games, כי שם המשחק ישתנה ל-Unreal Tournament 3, החלטה שברובה התקבלה בשביעות רצון רבה מקרב הגיימרים.
עיצוב המשחק עבר גלגולים רבים מאז הכרזתו הרשמית: מצב משחק בשם Conquest (כיבוש) תוכנן, אך בסופו של דבר התגלגלו התוכניות אל מצב המשחק Warfare, וכן שדרוג למצב המשחק Onslaught מאנריל טורנמנט 2004 שיתקרא בשם Onslaught 2.0, אך התבטל לבסוף כיוון שהוחלט לשלב את מצבי המשחק Onslaught ו־Assault לתוך מצב המשחק Warfare.
המשחק הביא עמו הבטחה מצד אפיק שהמשחקיות תחזור להיות זו שהייתה בUnreal Tournament 99, שהייתה קופצנית ומהירה למדי, עם דגש רב על קרבות בטווח קרוב. לכן הגרביטציה הוקטנה לעומת המשחק הקודם והוסרה תנועת המשחק dodge-jumping. למרות זאת ניתן לבצע תמרוני התחמקות, קפיצה כפולה ועוד. כיוון שהמשחקיות מתמקדת בטווח קרוב יותר מאשר שני המשחקים הקודמים (2003 ו-2004), לכן חלק ניכר מהנשקים יעיל יותר בטווחים קצרים יחסית. כמו כן במטרה להחזיר את אווירת ה-"99" למשחק אפיק החליטה להחזיר את מגפי האנטי גרביטציה מהמשחק הראשון (שניתן לקפוץ בהם בגובה רב יותר) ואת האפשרות "לזייף" מוות.
גרסת הבטא שוחררה כדמו ב-12 באוקטובר 2007 וכללה 3 מפות, אחת במצב "כולם על כולם" רגיל, אחת במצב "כולם על כולם" עם רכבים (ובה הוצגו הרכבים החדשים של הנקריס) ואחת במצב Vehicle CTF. גרסה זו נחשבה כבטא פתוחה. עם זאת הוחלט לא לשחרר גרסת דמו סופית.
ההפצה של הגרסה הרשמית של המשחק התחילה ב-12 בנובמבר של אותה שנה בגרמניה ושבוע מאוחר יותר לארצות הברית.
פיתוח > חבילת ההרחבה Titan Pack

שוחררה ב-2009 בחינם, וכללה תכנים רבים כגון מצבי המשחק Greed ו Betrayal, עוד 11 מפות חדשות, כלי רכב חדשים, חיזוקים חדשים, אפשרויות חדשות, וכן אפשרות בשם טיטאן מוטייטור - אפשרות שניתן להפעיל במשחק שמאפשרת לשחקן להתאים אישית את גודלו הפיזי. כמו כן שוחרר פאטץ' ששיפר את יכולת האינטליגנציה המלאכותית, הביצועים ברשת, תיקון באגים רבים, הוספת אפשרות למשחק במסך מפוצל (אופציה שהייתה זמינה עד לפני כן רק באקסבוקס) ושיפור האינטגרציה עם סטים.
גרסה מיוחדת של המשחק בשם Black Edition שוחררה וכוללת את המשחק המקורי, פאטץ' 2.0, Titan Pack ועוד תוכן רב כגון מפות, כלי נשק ועוד.
ביקורות

המשחק זכה לביקורות חיוביות מאוד, עם ממוצע של 83/100 באתר Metacritic. הביקורות שיבחו במיוחד את מצב המשחק Warfare כשדרוג אסטרטגי ומתוחכם יותר ל-Onslaught. עם זאת כמה נקודות צוינו לרעה בביקורות עליו:
מערכה ארוכה ומתוסבכת לשחקן יחיד, והיעדר הטורנירים הקלאסיים שאפיינו את הסדרה.
אינטליגנציה מלאכותית פשוטה, חריגה ומגוחכת.
כלי ניהול השרתים הייעודיים נהיו גרועים: מוגבלים ומלאים בבאגים, דבר שמנע משך כמה זמן יצירתם של שרתים ייעודיים במערכת Windows.
אופציית מודינג והתאמה אישית "מסורסת", כיוון שרוב הקוד במשחק נכתב בשפה טבעית ולא בשפת הסקריפטים הייחודית UnrealScript דבר שמקשה ביותר על פיתוח מודים. דבר זה תוקן בפאטץ' גרסה 2.0.
עם זאת בקרב קהילת הגיימרים המשחק לא היה פופולרי במיוחד כקודמו, על פי נתונים שנאספו מ-XFIRE במשך השנים.
הערות שוליים

↑  http://www.metacritic.com/games/platforms/pc/unrealtournament2007
↑  http://liandri.beyondunreal.com/Unreal_Tournament_3#Reception
↑  http://liandri.beyondunreal.com/Unreal_Tournament_3#Popularity_in_the_PC_Market
אדאץ'

| --- | --- |
סמל אדאץ'סמל אדאץ'

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 שטח:  37.94 קמ"ר
 אוכלוסייה:  ‏
  ‑ בכפר:  2,542 (1 בינואר 2024)
 קואורדינטות:  47°41′28″N 19°58′29″E﻿ / ﻿47.69114°N 19.97465°E﻿ / 47.69114; 19.97465 
 אזור זמן:  UTC +1
 http://www.adacs.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אדאץ'(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אדאץ'  he tabBackground:;tabBorder:#aaa;defaultTab:0;
 
אדאץ' (בהונגרית: Adács) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם באדאץ' מספר התושבים נמצא בירידה. כך, בשנת 1990 היה מספר התושבים 2,901 ובשנת 2023 רק 2,544 תושבים.
האזור היה מיושב לסירוגין על פי עדויות ארכאולוגיות כבר מתקופת הברונזה המאוחרת והוזכר לראשונה בכתבים משנת 1323.
יהודי אדאץ'

יהודים חיו באדאץ' במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 2 |  |
| 1880 | 23 | 2,165 |
| 1910 | 33 |  |
| 1920 | 20 |  |
| 1930 | 16 |  |
| 1941 | 6 | 3,585 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי אדאץ' שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
| --- | --- |
בקרת זהויות :  GND: 4648416-4  VIAF: 245416918   WorldCat (עם VIAF): 245416918
אבטיח הפקועה

אֲבַטִּיחַ הַפַּקּוּעָה (שם מדעי: Citrullus Colocynthis), הידוע גם בשם חַנְדַל (בערבית: حنظل; תעתיק מדויק: חנט'ל), הוא צמח עשבוני רב-שנתי ממשפחת הדלועים הצומח באזורי ערבה ומדבר.
תיאור הצמח

ענפי אבטיח הפקועה משתרכים על האדמה, ואורכם עשוי להגיע עד למטר וחצי. עליו גדולים ומחולקים לאונות והם בעלי קנוקנות. צבע הפרחים הוא צהוב-לבן. פריחת האבטיח היא בחודשים מרץ עד יולי. פירותיו הם מעין אבטיחים המגיעים לגודל של עד 12 סנטימטרים. בניגוד לפירות האבטיח המתוקים, אבטיח הפקועה הוא מר ולא אכיל. עם זאת, הצמח הוא בעל ערך רפואי רב.
בארץ ישראל הצמח גדל בחולות עמק החוף, בנגב הצפוני ובערוצי נחלים במדבר.
כמה מפרשני ימי הביניים זיהו את הצמח הקרוי בלשון הערבית "חנט'ל" עם "פקעת שדה" המופיעות במקרא בסיפור אלישע ובני הנביאים בספר מלכים. החוקרים המודרניים נוטים לקבל זיהוי זה, ומכאן גם התקבל בימינו השם המדעי העברי לצמח זה.
וַיֵּצֵא אֶחָד אֶל הַשָּׂדֶה לְלַקֵּט אֹרֹת וַיִּמְצָא גֶּפֶן שָׂדֶה וַיְלַקֵּט מִמֶּנּוּ פַּקֻּעֹת שָׂדֶה מְלֹא בִגְדוֹ וַיָּבֹא וַיְפַלַּח אֶל סִיר הַנָּזִיד כִּי לֹא יָדָעוּ. וַיִּצְקוּ לַאֲנָשִׁים לֶאֱכוֹל וַיְהִי כְּאָכְלָם מֵהַנָּזִיד וְהֵמָּה צָעָקוּ וַיֹּאמְרוּ: "מָוֶת בַּסִּיר, אִישׁ הָאֱלֹהִים", וְלֹא יָכְלוּ לֶאֱכֹל.
העלים הדומים לעלי צמח הגפן והפירות מזכירים אבטיח גרמו להם לחשוב שהוא אכיל. אולם כשאכלוהו נכחו לדעת כי הפרי מר מאוד.
שימושי הצמח

משתמשים בפרי כתרופה לכאבי בטן, כחומר משלשל כנגד עצירות ולטיפול בתולעים בדרכי העיכול. כמו כן, הוא משמש כתרופה לנפיחות ברגליים, לכאבי פרקים, לטחורים, לשיתוק זמני של אברי הגוף, לכאבי גב, לדלקות עור ולכאבים בכל הגוף.
אבטיחים מיובשים שימשו ככלי קיבול לשמן למאור.
אבטיח הפקועה לאורך התקופות

זרעים של אבטיח הפקועה נמצאו בחפירות ארכאולוגיות בנחל חמר שבדרום ים המלח, והם מתוארכים לאלף השביעי לפסה"נ לערך. ממצא זה מעיד על השימוש בו עוד קודם לתקופת הביות. ממצא בוטני- ארכאולוגי נוסף מימי בר כוכבא נמצא באזור יריחו.
מימי הביניים קיימות מספר עדויות לגידול צמח זה ולמסחר בו. פרטים על מועד גידולו ואופן גידולו מובאים בחיבור על עבודת האדמה שנכתב בספרד במאה התשיעית, ושימושו לצרכים רפואיים נזכר אצל רופאים שפעלו בארץ, דוגמת ר' דוד די סילוה הרופא.
השימוש הרפואי באבטיח הפקועה היה מקובל מאוד באירופה גם בעת החדשה, אולם רק מאמצע המאה התשע עשרה יש ראיות לכך שתושבי הארץ ניצלו צמח נדרש זה לצורכי מסחר. לפי דיווחו של סגן הקונסול הבריטי ביפו, בשנת 1862 ייצאו מנמל יפו לאנגליה ולאיטליה 4.5 טונות אבטיח פקועה בשווי 242 לירות שטרלינג. מקורם של האבטיחים היה באזור החולות של דרום הארץ. הפרי גדל בר ונאסף בכמויות גדולות בידי הבדווים וערביי הסביבה. בתחילה היה זה מסחר בהיקף קטן יחסית, אך הביקוש הרב באירופה משך אליו יזמים יהודים שגילו את הפוטנציאל הכלכלי הרב הטמון באבטיח זה, הגדל בשפע בסביבות העיר עזה.
לאחר מלחמת העולם הראשונה היה המסחר באבטיח במגמת ירידה, והוא הוחזק בעיקרו בידי סוחרים ערבים. נראה שבין שתי מלחמות העולם גווע מסחר זה לחלוטין ונדחק, כמו הרבה מוצרי תעשייה ורפואה קדומים, מפני תכשירים מודרניים וזולים יותר.
לקריאה נוספת

מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)
הערות שוליים

↑  זהר עמר ועידית חזות, "אבטיח הפקועה בכלכלת העיר עזה בעת החדשה", קורות, ט"ז (תשס"ג), ירושלים, עמ' קג- קיט.
| --- | --- |
בקרת זהויות :  GND: 7737470-8
אברורה

| --- | --- |
אברורה עוגנת בסנקט פטרבורג
אברורה עוגנת בסנקט פטרבורג
 תיאור כללי
 סוג אונייה:  סיירת ממוגנת
 צי:  הצי הרוסי הקיסרי, הצי הסובייטי, הצי הרוסי
 סדרה:  "דיאנה"
 אוניות בסדרה:  "דיאנה", "פאלאדה"
 ציוני דרך עיקריים
 מספנה:  מספנת האדמירליות, סנקט פטרבורג
 תחילת הבנייה:  23 במאי 1897
 הושקה:  11 במאי 1900
 תקופת הפעילות:  29 ביולי 1903 – 17 בנובמבר 1948 (45 שנים)
 אחריתה:  אוניית מוזיאון
 מיקום:  59°57′20″N 30°20′15″E﻿ / ﻿59.95566°N 30.33746°E﻿ / 59.95566; 30.33746 
 מלחמות וקרבות:  מלחמת העולם השנייה מלחמת רוסיה-יפן מלחמת העולם הראשונה 
 עיטורים:  עיטור הדגל האדום עיטור מהפכת אוקטובר פרס המורשת הימית של World Ship Trust 
 מידות
 הֶדְחֶק:  6,731 טונות
 אורך:  126.8 מטרים
 רוחב:  16.8 מטרים
 שוקע:  7.3 מטרים
 נתונים טכניים
 מהירות:  19 קשרים
 טווח שיוט:  4,000 מייל (7,200 קילומטרים) ב-10 קשרים
 הנעה:  3 מנועי קיטור בוכנאיים תלת-דרגתיים; 24 דודי קיטור מתוצרת Bellville, מוסקים בפחם; הספק כולל 11,610 כוחות סוס.
 צורת הנעה:  3 מדחפים
 כמות הדלק:  1,440 טונות פחם
 אמצעי לחימה
 חימוש:  ב-1903: 8 תותחי 6 אינץ' (152 מ"מ), 24 תותחי 75 מ"מ, 8 תותחי 37 מ"מ, 3 צינורות טורפדו (שניים תת-מימיים). ב-1917: 14 תותחי 6 אינץ' (152 מ"מ), 4 תותחי נ"מ 76 מ"מ, מכונות ירייה, 3 צינורות טורפדו (שניים תת-מימיים).
 
"אברורה" ב-1903
אברורה (ברוסית: Авро́ра; בשפות אחרות ההגייה היא: אוֹרורה) היא סיירת ממוגנת של הצי הרוסי הקיסרי לשעבר, שהייתה לסמלה של מהפכת אוקטובר (1917) ברוסיה. היא עוגנת כיום בנהר נייבה בסנקט פטרבורג ומשמשת אוניית מוזיאון. מהווה סניף של המוזיאון המרכזי של הצי על שם הקיסר פיוטר הגדול.
מלחמת יפן–רוסיה

"אברורה" הייתה אחת משלוש סיירות מדגם "דיאנה", שנבנו בסנקט פטרבורג לשירות במזרח הרחוק (באוקיינוס השקט). האונייה השתייכה לשייטת האוקיינוס השקט מספר 2, שהוקמה בעיקר מאוניות ששרתו קודם בצי הים הבלטי, ונשלחו מן הים הבלטי אל האוקיינוס השקט תחת פיקודו של אדמירל זינובי רוז'סטבנסקי. בתקרית דּוֹגֶר בֶּנְק (אנ'), שארעה בראשיתה של אותה הפלגה היסטורית, ניזוקה "אברורה" קלות מאש ידידותית.
"אברורה", בפיקודו של קפיטן וסבולוד יגורייב, השתתפה ב-27 במאי וב-28 במאי 1905 בקרב צושימה. היא הצליחה להיחלץ מן הקרב ללא פגיעות חמורות, ויחד עם שתי סיירות נוספות הגיעה אל מנילה הנייטרלית, שם הוחזקה במשמורת.
ב-1906 שבה "אברורה" אל הים הבלטי ושרתה כאוניית אימונים לצוערי הצי. בין 1906 ל-1912 ביקרה במספר ארצות, ובנובמבר 1911 פקדה את נמל בנגקוק והשתתפה בחגיגות הכתרתו של מלך תאילנד. ב-1908 נטלה הסיירת חלק, יחד עם אוניותיהן של מדינות אחרות, בפעולות להצלת נפגעי רעידת האדמה במסינה.
מהפכת אוקטובר

במלחמת העולם הראשונה פעלה האנייה בים הבלטי. ב-1915 הוחלפו תותחיה לתותחים בקוטר 6 אינץ' (152 מ"מ), ובסוף 1916 הועברה אל פטרוגרד (כיום סנקט פטרבורג) לשיפוץ כללי. בעיר נשבה רוח מהפכה, וחלק מאנשי הצוות נטלו חלק במהפכת פברואר 1917. באונייה הוקמה ועדה מהפכנית, שבחרה באלכסנדר בלישב למפקד האונייה, ורוב אנשי הצוות חברו לבולשביקים. ב-25 באוקטובר 1917 ירו אנשי הצוות של האונייה פגז סרק מתותח החרטום שלה, שנתן את האות להתקפה על ארמון החורף, מקום מושבה של הממשלה הזמנית, ולתפיסת השלטון ברוסיה על ידי הבולשביקים.